Valjala kiriku ümarkaarne portaal nišiga vimpergil ja kunagise eeskoja kilpkaare jäänus lääneseinal
Valjala kiriku hiliskeskaegne hulknurkne koorilõpmik
**Valjala Martini kirik** on kirik Valjalas Saare maakonnas.

Valjala kirik on vanim säilinud kivikirik Eestis.[*viide?*] See on ehitatud romaanikalt gootikale üleminekustiilis. Valjala kirik oli ühtlasi ka kaitserajatis.

Kirik on piiratud peaaegu ringikujulise kiviaiaga.

Valjala kirik on "Teeliste kirikute" nimekirjas, kiriku juures asub pastoraat.

Valjala kiriku portaali on kujutatud Valjala valla vapil.

Ajalugu
-------

Kirikut hakati Valjalasse ehitama 1227. aastal, kui ristirüütlid alistasid Valjala maalinna, mis oli viimane paganate kants Eesti aladel. Esimene pühakoda oli väike ja meenutas kabelit: see koosnes nelinurksest ruumist (millega liitus poolringikujuline apsiid) ja lõunaküljel asuvast käärkambrist. 13. sajandi kolmandal veerandil kohandati hoone ümber kindluskirikuks. Alumine osa algkiriku müüridest on säilinud praeguseni kooriruumi seintes ja käärkambris.

14. sajandil ehitati poolümara apsiidi asemele hilisgooti vormides polügonaalne koorilõpmik.

1922. aastal lõi äike kirikusse ja põletas torni barokkstiilis kiivri.

Sisustus
--------

Kirikus asuvad massiivne dolomiidist ristimiskivi (mis tõenäoliselt algselt kuulus Haapsalu linnusekirikule) ja Pöide kiriku ristimiskivi 14. sajandi I poolest. Kooriruumi põhjaseinal on säilinud algupäraste seinamaalingute fragmendid, mida peetakse vanimateks säilinud seinamaalinguteks Eestis. Tornimüüris on trapetsiaalsete hauaplaatide fragmente, mis kõik on muinsuskaitse all kunstimälestistena.

Lorentzoni 1820. aastal valmistatud altar ja 1935. aastal valatud tornikell on 1997. aastast arvel kultuurimälestisena. Altarimaalid on pärit 19. sajandist. Aknavitraažid lõi 1970.–1980. aastatel Dolores Hoffmann.

Oreli ehitas 1888. (mõne allika järgi 1870.) aastal Gustav Normann. Orel on ühe manuaali, pedaali ja kaheksa registriga. 2004. aastal remontis orelit põhjalikult Ago Tint.

Kiriku vaateid
--------------

* Välisvaade kirde suunastVälisvaade kirde suunast
* Välisvaade kagu suunastVälisvaade kagu suunast
* Kiriku peauks (uks on ehitatud veidi liiga paremale)Kiriku peauks (uks on ehitatud veidi liiga paremale)
* Vaade altari suunasVaade altari suunas
* AltarAltar
* Maal altari ülaosasMaal altari ülaosas
* Maal altari alaosasMaal altari alaosas
* Vitraaž altari kõrvalVitraaž altari kõrval
* Vitraaž altari kõrvalVitraaž altari kõrval
* Vaade peaukse suunasVaade peaukse suunas
* Kiriku kantselKiriku kantsel
* Detail kantsli laestDetail kantsli laest
* RistimiskiviRistimiskivi
* Päiskivi kiriku laesPäiskivi kiriku laes
* Maanõunik Kaspar von Bergi ja tema abikaasade vappepitaafMaanõunik Kaspar von Bergi ja tema abikaasade vappepitaaf

Vaata ka
--------

* Valjala Martini kogudus
* Eesti kirikute loend
* Eesti kirikute loend haldusüksuste kaupa

Viited
------

1. ↑  Tornikell, AIVAZ, Tallinn, 1935 (segametall, valatud) kultuurimälestiste riiklikus registris (vaadatud 10.11.2020)

Välislingid
-----------

* Valjala kirik kultuurimälestiste riiklikus registris

|  |  |
| --- | --- |
|  | Pildid, videod ja helifailid Commonsis: **Valjala kirik** |

* Valjala kirik
* Valjala Martini kirik kirikud.muinas.ee
* Eesti vanimat kivikirikut näsib rohevetikas, 11. juuli 2009 Postimees

Valjala kirik
Valjala kihelkond

**Kirik**: Valjala  

**Mõisad**: Haeska mõis | Jööri mõis | Jürsi mõis | Kalli mõis | Kogula mõis | Lööne mõis | Mäe mõis | Röösa mõis | Sakla mõis | Sassi mõis | Uue-Lõve mõis | Vana-Lõve mõis | Võhksa mõis